Το 711 οι ΄Αραβες κατέκτησαν το μεγαλύτερο μέρος της ιβηρικής χερσονήσου που ήταν ήδη βησιγοτθικό βασίλειο και το οποίο ονομάστηκε Αl-Andalus. Το 1492 ολοκληρώθηκε η χριστιανική ανακατάκτηση με την κατάληψη της Γρανάδας, ενώ συγχρόνως τον ίδιο χρόνο ο ΚολόμΒος ανακάλυπτε την Αμερική ολοκληρώνοντας έτσι την μεσαιωνική περίοδο. Μέχρι το 756 το Αλ-Ανταλούζ βρισκόταν υπό την πολιτική και θρησκευτική κυριαρχία του χαλίφη της Δαμασκού. Βαθμιαία το εμιράτο αυτονομείται από τη Δαμασκό και γνωρίζει αίγλη μέχρι τον 11ο αιώνα, όπως αστική και βιοτεχνική ανάπτυξη. Η πρωτεύουσα Κόρδοβα είχε 100000 κατοίκους, η μεγαλύτερη πόλη στη Δύση τον 10ο αιώνα και αποτελούσε σημαντικό οικονομικό και πολιτιστικό κέντρο. ΄Ακμαζε το εμπόριο χρυσού με τη βόρεια Αφρική και έποικοι από εκεί (Βερβερίνοι) κατακλύζουν την χερσόνησο. Μετά το 1031 το χαλιφάτο του Αλ-Ανταλούζ παύει να υπάρχει. Διατηρήθηκαν μόνο μικρά taifas (ανεξάρτητα μουσουλμανικά βασίλεια) στις κυριότερες πόλεις.

Η reconquista της ιβηρικής χερσονήσου είχε τρεις φάσεις.

1. Τον 9-10ο αιώνα. Το β΄μισό του 8ου αιώνα το εμιράτο της Κόρδοβας οργανώθηκε σε κράτος που κάλυπτε όλη τη χερσόνησο ως τα Πυρηναία εκτός από περιοχή Βάσκων, Ναβάρας και βασίλειο Αστουριών, οι κάτοικοι του οποίου ως κληρονόμοι της βησιγοτθικής μοναρχίας, είχαν αρνηθεί τη μουσουλμανική διείσδυση και από εκεί ξεκίνησε η ανακατάκτηση. Ο 9ος και 10ος αι. ανταποκρίνεται σε μια πρώτη φάση πραγματοποίησης αυτής της επιχείρησης και στηριζόταν στην Αστουρία, τη Γαλικία, τη Λεόν και την παλαιά Καστίλη. Σημειώνεται εποικισμός της περιοχής του ΄Εβρο, με κατασκευή φρουρίων και νέων επισκοπών.

2.Τον 11ο αι. η Λεόν, Ναβάρρα, Αραγωνία και κομητεία Καταλονίας είχαν αναπτύξει στρατιωτική αριστοκρατία που τους έκανε επικίνδυνους για τους ΄Αραβες. Το 1054 οι ηγεμόνες της Ναβάρας και αργότερα ο Φερδινάνδος Α΄ της Λεόν-Καστίλης με επιδρομές το 1063 στην αλ-Ανταλούζ επέβαλαν στα taifas της Σεβίλης εισφορές (parias). Ο διάδοχός του Αλφόνσος Στ΄ (1065/72-1109) συνέχισε επιδρομές στις ισλαμικές περιοχές και η προσάρτηση του Τολέδο -πόλη με τη σημαντικότερη πνευματική κίνηση- το 1085 αύξησε την επικράτεια της Λεόν-Καστίλης. Ο Αλφόνσος Στ’ της Λεόν (1065-1109) και Καστίλης (1072-1109) εγκαταστάθηκε στη παλιά βησιγοτθική πρωτεύουσα. Μετά το θάνατο του Αλφόνσου το βασίλειο Λεόν-Καστίλη περιήλθε σε εμφύλιες συρράξεις και το έργο της ανακατάκτησης ανέλαβε ο βασιλιάς της Αραγωνίας και Ναβάρας Αλφόνσος Α΄ (1104-1134). Ο θάνατος του Αλφόνσου χωρίς διάδοχο και ο γάμος της κόρης του Urraca με τον Αλφόνσο Α΄ της Αραγωνίας (+1134) σηματοδότησε το πέρασμα της reconquista στην Αραγωνία. Η δεύτερη φάση με την κατάκτηση του Τολέδου (1085) και της Ζαραγκόσα (1118) επέκτεινε την κυριαρχία των Καστιλιάνων στον Τάγο και των Αραγωνίων και Καταλανών στον ΄Εβρο ποταμό. Ρεύμα εποικισμού από τη δυτική Ευρώπη παρατηρείται κατά το 12ο αιώνα. Οι χριστιανοί επέβαλαν parias (εισφορές) στους άραβες ηγεμόνες. Η ύπαρξη πολλών βασιλείων προκαλεί δυσκολίες στη μελέτη. Συγκεκριμένα δυτικά έχουμε το βασίλειο των Αστουριών που τον 10 αιώνα ονομάστηκε βασίλειο του Λεόν και ενώθηκε με τη κομητεία της Καστίλης το 1037. Η Πορτογαλία ανεξαρτοποιήθηκε και είναι βασίλειο από το 1139. Ανατολικά είναι το βασίλειο της Ναβάρας και η κομητεία της Αραγωνίας που το 1035 έγινε βασίλειο. Η Καταλονία ενώθηκε με την Αραγωνία το 1137 και αποτέλεσαν το βασίλειο της Αραγωνίας, όπου αργότερα προσαρτήθηκε το βασίλειο της Μαγιόρκας και της Βαλέντσιας.

3.Τον 13ο. η ανακατάκτηση οδηγείται από τη Καστίλη και την Αραγωνία. Το 1212 συμμαχία Καστίλης, Ναβάρας υπό τον Αλφόνσο Η΄ (1158-1214), Αραγωνίας υπό τον Πέτρο Γ΄, αρχιεπίσκοπο του Τολέδου και σταυροφοροι υπό τον Ιννοκέντιο Γ΄ νικούν τους Μουσουλμάνους στο Los Navas de Tolosa. Η νίκη στο Λος Νάβας το 1212 ήταν συνδυασμένη προσπάθεια των Χριστιανών του Λεόν, Καστίλης, Αραγωνίας και Καταλονίας. Στην τρίτη φάση της ανακατάκτησης κυριαρχούν ο Φερδινάνδος Γ΄ της Καστίλης και Λεόν (1217/30-52) και ο Ιάκωβος Α΄της Αραγωνίας (1213-76) (το βιβλίο του Llibre dels feyts). Το 1229 κατέκτησε τη μουσουλμανική Μαγιόρκα και στη συνέχεια τη Μινόρκα και ΄Ιμπιζα. Το 1236 η Κόρντοβα, πρωτεύουσα του χαλιφάτου, περιήλθε στον Φερδινάνδο, το 1243 η Μούρτσια, το 1247 η Σεβίλλη. Εκτός από τη Γρανάδα όλη η Ισπανία είχε περιέλθει στους Χριστιανούς.

Πολιτιστική δραστηριότητα (αλληλεπιδράσεις πολιτισμών) από τον 9ο -12ο αιώνα στο Αλ-Ανταλούζ και μετά τη πτώση του χαλιφάτου η παράδοση συνεχίστηκε. Ποίηση, φιλοσοφία με τον Αβερρόη της Κόρντοβα (1126-1198), μεταφραστή του Αριστοτέλη στα λατινικά, που διατύπωνε μια πιο φιλελεύθερη άποψη ότι μπορούμε να σχολιάζουμε τον Αριστοτέλη χωρίς να ενδιαφερόμαστε για συμφωνία ή διαφωνία με το δόγμα. Επιρροή στο Παρίσι, όπου ο αριστοτελισμός καταδικάστηκε στο β΄μισό του 13ου αι., αλλά στην Αγγλία βρήκε εκπροσώπους στον Robert Grosseteste και στον Roger Bacon. Ο δομινικανός Θωμάς Ακυνάτης, μαθητής του Αλβέρτου του Μεγάλου διαμόρφωσε ένα σύστημα σκέψης στο έργο του Summa Theologica που συμβιβάζει την επιστήμη του Αριστοτέλη με το χριστιανικό δόγμα. Σχολή Μεταφραστών του Τολέδο ιδρύθηκε από τον αρχιεπίσκοπο Ραυμούνδο (1124-51). Η δραστηριότητά τους αφορούσε μεταφράσεις έργων αστρονομίας, αστρολογίας, ενδιαφέρον για Αριστοτέλη, ιατρικής, έργα του Πέρση Αβικέννα. O Γεράρδος της Κρεμόνας (1114-87) μεταφραστής στα λατινικά έργων αραβικών και ενδιαφέρον για Αριστοτέλη μετά το 1165. Πήγε στο Τολέδο. Το Ισλάμ πολιτιστική γέφυρα μεταξύ Δύσης και Ανατολής.

Η ένωση Αραγωνίας και Βαρκελώνης το 1137 αποτέλεσμα του γάμου της διαδόχου Αραγωνίας Πετρονίλλα με τον κόμη Ραμόν Berenguer Δ΄ της Βαρκελώνης ήταν ένας διπλωματικός θρίαμβος. Εγκαινιάστηκε μια δυναστική ένωση που κράτησε αιώνες και το αραγωνικό βασίλειο αναπτύχθηκε σε μεγάλη πολιτική και οικονομική (μεσογειακή) δύναμη. Οι ηγεμόνες ήταν προιόντα της ιπποτικής κουλτούρας 13ου αι. βαθιά επηρεασμένοι από τη νοτιοδυτική Γαλλία (Μονπελλιέ), αλλά με προβλήματα συνύπαρξης με τους μουσουλμάνους και τους Εβραίους. Αξιοσημείωτη ήταν η δραστηριότητα των Αραγωνίων και των Καταλανών στην ανατολική Μεσόγειο από τον 13ο αιώνα. Το βασίλειο της Αραγωνίας είχε ήδη μια δυναμική παρουσία στην δυτική Μεσόγειο, ενώ ανέπτυσσε επεκτατικές τάσεις στην ανατολική διεκδικώντας τίτλους και περιοχές.

**Χρονολογικός πίνακας**

711 οι μουσουλμάνοι εισβάλλουν στη βησιγοτθική Ισπανία

732 ο Κάρολος Μαρτέλλος νικά τους μουσουλμάνους στο Poitiers

756 Iδρύεται το εμιράτο της Κόρδοβας ανεξάρτητο από τη Δαμασκό.

800 Ο Καρλομάγνος παίρνει την Βαρκελώνη και αρχίζει ο σχηματισμός της ισπανικής μαρκιωνίας της καρολίδειας αυτοκρατορίας .

1037 Καστίλη και Λεόν ενώνονται υπό τον Φερδινάνδο Α΄

1064 αρχές αραγωνικής ανάκτησης

1070 ρωμανικός καθεδρικός στο Santiago de Compostella. To 830 τα λείψανα του Αγίου Ιακώβου βρέθηκαν

1094 ο Cid (γενν. Το 1040) κατέλαβε τη Βαλέντσια. Πέθανε το 1099 και το 1102 την πήραν πίσω οι άραβες.

1126-1198 Αβερρόης της Κόρντοβα

1137 ένωση Αραγωνίας και Καταλονίας

1139 η Πορτογαλία ανεξάρτητο βασίλειο.

1160 σχολή μεταφραστών στο Τολέδο

1212 μάχη στο Λας Ναβας ντε Τολοζα

1230 ένωση Λεόν και Καστίλης

1236 κατακτήσεις Κόρντοβα, Βαλέντσια (1238), Μούρτσια (1243), Σεβίλλη (1248) και Καντιζ (1265)

1264 οι Μudejar (μουσουλμάνοι υπό χριστιανική διοίκηση) εξεγείρονται στην Ανδαλουσία και Μούρτσια

1282 Σικελικός Εσπερινός

1337 100ετής πόλεμος

1368 συνθήκη του Τολέδου μεταξύ του Ερρίκου Β΄της Καστίλης και της Γαλλίας

1388 Συνθήκες με Λάνκαστερ και Πορτογαλία – τέλος της ισπανικής φάσης του 100ετούς και των διεκδικήσεων του Λάνκαστερ στο θρόνο της Καστίλης (λόγω γάμου με τη κόρη του Πέτρου το 1371)

1442 Ο Αλφόνσος Ε΄κατακτά την Νεάπολη

1469 γάμος Φερδινάνδου-Ισαβέλας

1479 ένωση Καστίλης –Αραγωνίας

1492 κατάκτηση Γρανάδας. Εκδιώκονται οι εβραίοι. Ανακάλυψη Αμερικής από τον Κολόμβο.

Το 1495 οι Γάλλοι (Κάρολος Η΄) κατακτούν τη Νεάπολη.

Το 1502 οι άραβες αναγκάζονται να διαλέξουν να γίνουν χριστιανοί ή να εκδιωχθούν.

Μudejar μουσουλμάνοι υπό χριστιανική διοίκηση

Mozarab Χριστιανοί στην Αλ-ανταλουζ, που έχουν αφομοιωθεί με τον μουσουλμανικό τρόπο ζωής.

Conversοs εκχριστιανισμένοι εβραίοι

**Ενδεικτική Βιβλιογραφία**

Abulafia D., The western Mediterranean Kingdoms, 1200-1500. The struggle for dominion, Longman 1997.

Jotischky A., Crusading and the Crusader States, Pearson 2004.

MacKay A., Spain in the Middle Ages. From Frontier to Empire, 1000-1500, London 1977.

Bisson T.N., The medieval crown of Aragon. A short history, Oxford 1986, 2003.

Hillgarth J.N. , The Spanish kingdoms, 1250-1516, Oxford 1976-8.

Marcos E., Αλμογάβαροι, η ιστορία τους, μεταφρ. 2011.

Marcos E., Die byzantinisch-katalanischen Beziehung im 12. Und 13. Jahrhundert unter besonderer Berucksichtigung der Chronik Jakobs I von katalonien-Aragon, Munchen 1996.

Rubio I Lluch A., Diplomatari de l’Orient catala, 1301-1409, Barcelona 1947, 2001.

Loenertz, Athenes et Neopatras, Byzantina et franco-graeca, P.Schreiner, Roma 1970, 1978.

Setton K. Athens in the middle ages, Variorum Reprints, 1975.

Giunta F., Aragonesi e Catalani nel Mediterraneo, Palermo 1953-9.